Tiro tekur við þjónustu talgreinis Alþingis Tiro og Skrifstofa Alþingis hafa gengið frá þjónustusamning um þjónustu við talgreini sem þróaður var af Mál - og raddtæknistofu ( e. Language and voice lab ) HR fyrir Alþingi . Þróun talgreinisins lauk fyrr á þessu ári og var afhentur formlega 11. september sl . Talgreinirinn var þróaður til að rita niður sjálfvirkt ræður þingmanna á þingfundum til að einfalda vinnslu vegna birtingar þeirra á textaformi . Þjónustunni fylgir viðhald og neyðarþjónusta . Samningur um fyrsta áfanga máltækniáætlunar undirritaður Almannarómur – Miðstöð um máltækni og rannsóknarhópurinn SÍM ( Samstarf um íslenska máltækni ) við undirritun samnings um smíði innviða í máltækni fyrir íslensku máltækni fyrir íslensku . Undirritun fór fram í Vigdísarstofu í Veröld , húsi Vigdísar . SÍM samanstendur af níu fyrirtækjum og stofnunum með sérþekkingu á sviði málvísinda og máltækni . Aðilar að SÍM auk Tiro ehf. eru Háskólinn í Reykjavík , Háskóli Íslands , Stofnun Árna Magnússonar í íslenskum fræðum , Blindrafélagið , Ríkisútvarpið , Creditinfo Fjölmiðlavaktin ehf. , Gammatek ehf. og Miðeind ehf .